Δουλεύουμε σ’ ένα δομημένο μαθησιακό περιβάλλον με σταθερό ημερήσιο πρόγραμμα. Εφαρμόζομε εναλλακτικούς τρόπους διδασκαλίας, όπως οπτικοποιημένο διδακτικό υλικό και φυσική καθοδήγηση καθώς και εκπαιδευτικές δραστηριότητες που έχουν ως επίκεντρο τις προτιμήσεις και τα ενδιαφέροντα των μαθητών. Έτσι προσπαθούμε να μειώσουμε το άγχος και τη σύγχυση που μπορεί να νιώθουν οι μαθητές μας από τις δυσκολίες που αντιμετωπίζουν στο να επεξεργάζονται σωστά τα ερεθίσματα του περιβάλλοντος τους. Στόχος είναι να γίνουν περισσότεροι αυτόνομοι και λειτουργικοί στην καθημερινή τους ζωή. Σημαντικό και κύριο ρόλο έχει η ενίσχυση της κοινωνικής αλληλεπίδρασης και της επικοινωνίας των μαθητών μας. Αυτό επιτυγχάνεται μέσω των διάφορων κοινωνικοποιήσεων και του προγράμματος συνεκπαίδευσης που εφαρμόζει το σχολείο μας με απώτερο στόχο την κοινωνική προσαρμογή τους σε διάφορες καθημερινές καταστάσεις.